

**ข่าวประชาสัมพันธ์**

**กรุงไทยร่วมฉลอง** “**Love Pride Parade, Bangkok 2025”** **สนับสนุนความหลากหลาย และความเท่าเทียมในสังคม**

 **ธนาคารกรุงไทย** ในฐานะธนาคารพาณิชย์ชั้นนำของประเทศ สนับสนุนความหลากหลายและ
ความเท่าเทียมในสังคม ภายใต้แนวคิด “**Empowering Equality**” ร่วมสนับสนุนงาน **“Love Pride Parade, Bangkok 2025**” เพื่อเฉลิมฉลองเดือนแห่งเทศกาล “Pride Month” ในวันที่ 29 มิถุนายน 2568 ณ ศูนย์การค้าเอ็มสเฟียร์ โดยคณะผู้บริหาร พนักงาน และน้องวายุ มาสคอตธนาคาร เข้าร่วมขบวนพาเหรดยิ่งใหญ่และยาวที่สุดในเอเชีย เป็นระยะทางกว่า 6 กิโลเมตรจากสนามศุภชลาศัย เข้าสู่ถนนพระรามที่ 1 ยาวไปตลอดถนนสุขุมวิท และสิ้นสุดที่ศูนย์การค้าเอ็มสเฟียร์ พร้อมร่วมออกบูธกิจกรรมเพื่อเแนะนำผลิตภัณฑ์และบริการทางการเงินของธนาคารที่ออกแบบมาเพื่อรองรับทุกความหลากหลายของชีวิต ตอบโจทย์ลูกค้าทุกกลุ่มอย่างตรงจุด ทั้ง**สินเชื่อบ้านกรุงไทย** ที่พร้อมสนับสนุนกฎหมายสมรสเท่าเทียม ให้ทุกคู่มีความมั่นคงในด้านที่อยู่อาศัย โดยสามารถ
กู้ร่วมเพื่อเป็นเจ้าของบ้านได้ร่วมกัน ด้วยอัตราดอกเบี้ยพิเศษ เริ่มต้นปีแรก 2.29% ต่อปี และ**สินเชื่อกรุงไทยบ้านแลกเงิน** ผลิตภัณฑ์ทางการเงินที่ตอบโจทย์ลูกค้าที่ต้องการเงินก้อนใหญ่หลากหลายกลุ่ม ด้วยการเปลี่ยนที่อยู่อาศัยที่ปลอดภาระ เป็นวงเงินกู้ช่วยเสริมสภาพคล่องตามความจำเป็นทั้งในการดำรงชีพ และการทำธุรกิจได้อย่างต่อเนื่อง ในอัตราดอกเบี้ยพิเศษ เริ่มต้นปีแรก 4.99% ต่อปี

ธนาคารกรุงไทย ยึดมั่นในแนวทางการให้สินเชื่ออย่างรับผิดชอบและเป็นธรรม (Responsible Lending) ของธนาคารแห่งประเทศไทย พร้อมให้ความรู้ สร้างวินัยทางการเงิน กู้เท่าที่จำเป็นและชำระคืนไหว เพื่อเสริมสร้าง ภูมิคุ้มกันทางการเงิน สร้างความมั่นคงและอิสระทางการเงินอย่างยั่งยืน สินเชื่อกรุงไทยบ้านแลกเงิน อัตราดอกเบี้ยที่แท้จริงตลอดอายุสัญญาอยู่ระหว่าง 6.50%-7.98% ต่อปี (ณ วันที่ 1 ก.ค. 68) สินเชื่อบ้านกรุงไทย อัตราดอกเบี้ยที่แท้จริงตลอดอายุสัญญาอยู่ระหว่าง 5.13% - 5.17% ต่อปี (ณ วันที่ 1 ก.ค. 68) สมมติฐานการคำนวณมาจากอัตราดอกเบี้ย MLR = 6.75% ต่อปี (ณ วันที่ 15 พ.ค. 68) อัตราดอกเบี้ยลอยตัวสามารถเปลี่ยนแปลงเพิ่มขึ้นหรือลดลงได้ รายละเอียดการคำนวณเพิ่มเติมดูที่ www.krungthai.com เงื่อนไขและหลักเกณฑ์การพิจารณาสินเชื่อเป็นไปตามที่ธนาคารกำหนด

ทั้งนี้ ธนาคารกรุงไทย มุ่งมั่นยกระดับคุณภาพชีวิตของลูกค้าทุกกลุ่ม ควบคู่การขับเคลื่อนเศรษฐกิจและสังคมไทยให้เติบโตอย่างยั่งยืน สะท้อนบทบาทของธนาคารในฐานะสถาบันการเงินที่ร่วมสร้างความเสมอภาค
ในสังคม และดำเนินธุรกิจบนหลักธรรมาภิบาล เคารพสิทธิมนุษยชน และความเท่าเทียม ตอบโจทย์เป้าหมาย
การพัฒนาที่ยั่งยืนขององค์การสหประชาชาติ (SDGs) สอดคล้องกับวิสัยทัศน์ “**กรุงไทยเคียงข้างไทย
สู่ความยั่งยืน**”

**ทีม Marketing Strategy**

**26 มิถุนายน 2568**